समंदर के सतह पर तैरते टारगेट को पानी के करीब उड़ते हुए हिट किया
Indian Navy Warship INS Mormugao Missile Testing Photos Update इंडियन नेवी के नए वॉरशिप INS मोरमुगाओ से नए मिसाइल की सफलतापूर्वक टेस्टिंग कर ली गई है। यह एक एडवांस्ड मिसाइल है जिसने समंदर में तैरते टारगेट को नीचे उड़ते हुए हिट किया।
इंडियन नेवी के डिस्ट्रॉयर वॉरशिप INS मोरमुगाओ से मंगलवार को नए मिसाइल की सफलतापूर्वक टेस्टिंग की गई। यह एक एडवांस्ड मिसाइल है जिसने समंदर में तैरते टारगेट को नीचे उड़ते हुए हिट किया। इसे सी स्किमिंग कहा जाता है। टेस्टिंग के बाद भारतीय नौ सेना ने इसे आत्मनिर्भर भारत की ओर एक और बढ़ता कदम बताया।
इससे पहले 14 मई को मोरमुगाओ से ब्रह्मोस मिसाइल का सफल परीक्षण किया गया था। मिसाइल ने सीधा टारगेट को हिट किया। INS मोरमुगाओ को इंडियन नेवी के वॉरशिप डिजाइन ब्यूरो ने डिजाइन किया है। यह हथियारों से लैस दुनिया का सबसे आधुनिक मिसाइल करियर है। इससे 300 किमी दूर से लक्ष्य भेद सकते हैं।
क्या होती है सी स्किमिंग
सी स्किमिंग उड़ान का एक तरीका है जिसमें कोई मिसाइल या एयरक्रॉफ्ट पानी की सरफेस के बहुत करीब उड़ता है, आमतौर पर 10 फीट से कम की ऊंचाई पर। इस तकनीक का उपयोग सैन्य और नागरिक दोनों कामों के लिए किया जाता है, जैसे सर्च, रेस्क्यू और एंटी शिप वॉर फेयर। इसका उपयोग कुछ विमानों द्वारा पानी में उतरने या उड़ान भरने के लिए भी किया जाता है।
एडवांस्ड मिसाइल की सफल टेस्टिंग की तस्वीरें...
गोवा के नाम पर रखा गया मोरमुगाओ शिप का नाम
पहले ब्रह्मोस और अब सी स्किमिंग मिसाइल की सफल टेस्टिंग के बाद मोरमुगाओ वॉरशिप और घातक बन गई है। इस वॉरशिप का नाम पोर्ट सिटी गोवा पर रखा गया है। 19 दिसंबर 2021 को जब गोवा ने पुर्तगाली शासन से 60 साल की मुक्ति का जश्न मनाया था, तभी इस वॉरशिप ने पहली समुद्री यात्रा की थी। इसकी कमिशनिंग 18 दिसंबर 2022 को गोवा मुक्ति दिवस की पूर्व संध्या पर हुई थी।
जहाज की लंबाई 163 मीटर और चौड़ाई 17 मीटर है और इसका डिस्प्लेसमेंट 7,400 टन का है। INS मोरमुगाओ भारत में बना अब तक का सबसे शक्तिशाली वॉरशिप है। हालांकि इसके रडार क्रॉस सेक्शन (RCS) को बेहतर स्टेल्थ फीचर्स के कारण कम किया गया है।
मोरमुगाओ का 75% हिस्सा देश में ही बना
मोरमुगाओ एक स्टेल्थ गाइडेड मिसाइल डिस्ट्रॉयर है, जिसका 75% हिस्सा देश में ही बनाया गया है। भारतीय नौसेना के अनुसार यह पी-15 ब्रावो प्रोजेक्ट का दूसरा जहाज है। P-15B प्रोजेक्ट के तहत चार वॉरशिप बनाए जा रहे हैं। इसमें से विशाखापत्तनम और मोरमुगाओ इंडियन नेवी को सौंप दिया गया है। बाकी दो सूरत और इंफाल हैं, जिन्हें जल्द ही नौसेना में शामिल कर लिया जाएगा।
14 मई को मोरमुगाओ से ब्रह्मोस की सफल टेस्टिंग की जा चुकी है
वॉरशिप INS मोरमुगाओ से 14 मई को ब्रह्मोस मिसाइल का सफल परीक्षण किया गया था। मिसाइल ने सीधे टारगेट को हिट किया। ब्रह्मोस एक सुपरसोनिक क्रूज मिसाइल है, जिसे पनडुब्बी, शिप, एयरक्राफ्ट या जमीन कहीं से भी छोड़ा जा सकता है। पढ़ें पूरी खबर...